
ORO KONDICIONIERIŲ (SU ĮRENGIMU) PIRKIMO
SUTARTIS

2025   m.              d. Nr.    
Kėdainiai

Viešoji įstaiga Kėdainių ligoninė, juridinio asmens kodas 191045561, kurios registruota buveinė yra Budrio g. 5, Kėdainiai, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama direktoriaus .............. veikiančio (-ios) pagal įstatus, (toliau vadinama „Užsakovu“),
Ir
___________________,  juridinio asmens kodas ____________, kurio registruota buveinė yra _______________, duomenys apie įmonę kaupiami ir saugomi Lietuvos Respublikos juridinių asmenų registre, atstovaujama ___________________, veikiančio (-ios) pagal ______________ (toliau vadinama „Rangovu“), toliau kartu vadinami „Šalimis“, o kiekvienas atskirai – „Šalimi“, sudarė šią Kondicionierių  sumontavimo darbų sutartį (toliau vadinama „Sutartimi“) ir susitarė dėl toliau išvardintų sąlygų.

I SKYRIUS
1. SUTARTIES OBJEKTAS

1.1. Šia Sutartimi Rangovas įsipareigoja Sutartyje nustatyta tvarka ir sąlygomis,  vadovaudamasis Technine specifikacija (Sutarties 1 priedas), Veiklų sąrašu (Sutarties 2 priedas), kurie yra šios Sutarties neatskiriamos dalys, atlikti kondicionierių sumontavimo darbus (toliau – „Darbai“) ir perduoti Darbų rezultatą Užsakovui, o Užsakovas įsipareigoja priimti atliktus Darbus bei už juos sumokėti.

II SKYRIUS
SUTARTIES KAINA

	  2.1 Bendra Sutarties kaina, nustatyta vykdant viešąjį pirkimą, yra ____________ Eur su PVM (sumą nurodyti žodžiais),  bendra Sutarties kaina be PVM  – _______   Eur ir PVM (21 proc.)  – ______ Eur.
	2.2. Kainodaros taisyklės parengtos vadovaujantis Kainodaros taisyklių nustatymo metodika, patvirtinta Viešųjų pirkimų tarnybos direktoriaus 2017 m. birželio 28 d. įsakymu Nr. 1S-95.  Kainodaros taisyklės yra esminės Sutarties sąlygos, kurios nebus keičiamos per visą Sutarties vykdymo laikotarpį, išskyrus kai sutarties vertė peržiūrima pagal joje nurodytas kainų peržiūros sąlygas. Sutartyje nustatyta fiksuotos kainos kainodara. Užsakovas už atliktus Darbus sumoka Rangovui Sutarties 2.1. punkte nurodytą bendrą Sutarties kainą, jeigu faktinė pirkimo dokumentuose bei Sutartyje Užsakovo nurodytų Darbų apimtis nesiskiria daugiau kaip 15 proc., skaičiuojant nuo Sutarties 2.1. punkte nurodytos bendros Sutarties kainos.
	2.3. Jeigu Sutarties vykdymo metu pasikeičia PVM mokėjimą reglamentuojantys teisės aktai, darantys tiesioginę įtaką Rangovo teikiamų Darbų nurodytai kainai, Sutartyje nurodyta Sutarties 2.1 punkte kaina perskaičiuojama ją didinant arba mažinant.  Perskaičiavimas įforminamas Sutarties pakeitimu, kuris tampa neatskiriama Sutarties dalimi. Perskaičiuota Sutarties kaina taikoma už tą Darbų dalį, už kurią Sąskaita išrašoma galiojant naujam PVM. Jeigu Sutarties kainos perskaičiavimą dėl pasikeitusio (padidėjusio ar sumažėjusio) PVM inicijuoja Rangovas, jis turi raštu kreiptis į Užsakovą ir pateikti konkrečius skaičiavimus dėl pasikeitusio PVM įtakos Sutarties kainai. Užsakovas taip pat turi teisę inicijuoti Sutarties kainos perskaičiavimą dėl pasikeitusio PVM.		


III SKYRIUS
DARBŲ ATLIKIMO TERMINAI IR SUTARTIES GALIOJIMAS

3.1. Rangovas Darbus pradeda įsigaliojus Sutarčiai ir baigia per 3 mėnesius nuo Sutarties įsigaliojimo dienos. Sutartis įsigalioja Šalims ją pasirašius ir galioja iki visiško Sutarties sąlygų įvykdymo. 
3.2. Darbų pabaiga pagal Sutartį bus laikomas momentas, kai bus užbaigti visi Sutartyje numatyti Darbai, ištaisyti defektai ir pasirašytas Darbų perdavimo - priėmimo aktas bei Užsakovui perduoti visi užbaigimo dokumentai, kuriuos teisėtai turi saugoti Užsakovas. 
         3.3. Užsakovas, raštu dėl pasikeitusių aplinkybių, kai dėl jų negalima tęsti Darbų ir, kai jos tampa žinomos po Sutarties sudarymo ir, kai Rangovas nebuvo prisiėmęs jų atsiradimo rizikos, gali bet kada nurodyti Rangovui sustabdyti visų Darbų vykdymą, nurodydamas (jeigu įmanoma) sustabdymo trukmę dienomis. 
3.4. Aplinkybės, dėl kurių gali būti stabdomi Darbai, yra: 
     3.4.1. trečiųjų šalių įtaka;
     3.4.2. laiku neatlaisvinta Darbų vieta;
     3.4.3. bet koks nenumatomas gamtos jėgų veikimas, kurio joks patyręs rangovas nebūtų galėjęs tikėtis; 
     3.4.4. fizinės kliūtys arba kitos nei klimatinės fizinės sąlygos, su kuriomis vykdant Darbus susidurta Statybvietėje, ir tų kliūčių ar sąlygų Rangovas nebūtų galėjęs pagrįstai numatyti; 
     3.4.5. kitos aplinkybės, kurios nebuvo žinomos pirkimo vykdymo metu ir su kuriomis susidurtų bet kuris Rangovas. 
3.5. Sustabdyti Darbai neatliekami iki Darbų vykdymo atnaujinimo. Užsakovui nurodant raštu Darbai atnaujinami išnykus aplinkybėms, dėl kurių jie buvo sustabdyti. Atnaujinus Darbų vykdymą Darbai atliekami per jiems likusį laikotarpį (laiką), kuris buvo likęs iki sustabdymo. Tokio sustabdymo metu visus Darbus Rangovas privalo prižiūrėti, sandėliuoti, saugoti nuo sugadinimo, praradimo arba žalos. 
3.6. Rangovas turi teisę užbaigti Darbus anksčiau sutarto termino.

IV SKYRIUS
ATSISKAITYMO IR MOKĖJIMŲ TVARKA

4.1. Atliktų Darbų aktus (Sutarties 3 priedas), pažymą (forma F-3) pasirašo Rangovas ir Užsakovo atstovas.
4.2. Už atliktus Darbus atsiskaitoma pagal Rangovo pateiktą atliktų Darbų aktą, pažymą (forma F-3) ir sąskaitą faktūrą per 30 (trisdešimt) kalendorinių dienų.
4.3. Sąskaitos faktūros teikiamos tik elektroniniu būdu. Elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), teikiamos Rangovo pasirinktomis priemonėmis. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik naudojantis informacinės sistemos SABIS priemonėmis.
4.4. Užsakovas turi teisę sulaikyti mokėjimus už atliktus Darbus, jeigu dėl Rangovo kaltės:
4.4.1. nepašalinti Darbų trūkumai;
4.4.2. Užsakovui padaryti nuostoliai;
4.4.3. kitais Sutartyje numatytais atvejais.
4.5. Esant ginčytinoms pozicijoms (pretenzijoms dėl Darbų kokybės ir atitikimo Sutarties sąlygoms), Užsakovas priima bei apmoka neginčytiną darbų dalį.
4.6. Užsakovas gali tiesiogiai atsiskaityti su ūkio subjektais/subrangovais už jų atliktus darbus. Apie tai Užsakovas raštu informuoja ūkio subjektus/subrangovus per 3 darbo dienas po informacijos apie juos gavimo. Ūkio subjektui/subrangovui raštu pateikus prašymą pasinaudoti tiesioginio atsiskaitymo galimybe, sudaroma trišalė sutartis tarp Užsakovo, Rangovo ir jo ūkio subjekto/subrangovo, nustatanti tiesioginio atsiskaitymo su ūkio subjektu/subrangovu tvarką, atsižvelgiant į pirkimo dokumentuose, Sutartyje ir subrangos sutartyje nustatytus reikalavimus. Rangovas turi teisę prieštarauti nepagrįstiems mokėjimams ūkio subjektui/subrangovui trišalėje sutartyje nustatyta tvarka. 

V SKYRIUS
 DARBŲ KOKYBĖS GARANTIJA

5.1. Rangovas suteikia atliktiems Darbams ne mažiau 5 metų garantiją, paslėptiems darbams – 10 metų garantiją. Garantiniu laikotarpiu, atsiradus atliktų darbų defektų, Rangovas privalo šiuos defektus pašalinti savo lėšomis.
5.2. Garantinis laikotarpis pradedamas skaičiuoti nuo Darbų perdavimo priėmimo akto pasirašymo.
5.3. Rangovas Lietuvos Respublikos civilinio kodekso nustatyta tvarka garantiniu laikotarpiu atsako už išaiškėjusius atliktų Darbų defektus. Darbų defektiniame akte nurodomas terminas, per kurį Rangovas pats arba trečiųjų asmenų pagalba įsipareigoja Rangovo sąskaita ištaisyti garantiniu laikotarpiu paaiškėjusį defektą. Rangovas neatsako, jei defektai atsirado dėl neteisingos eksploatacijos, sugadinimo, neteisingų, nuo Rangovo nepriklausančių sprendimų, stichinių nelaimių ar kitų įstatymuose numatytų atsakomybę šalinančių aplinkybių.

VI SKYRIUS
 ŠALIŲ ĮSIPAREIGOJIMAI
		
6.1.  Užsakovas įsipareigoja:
6.1.1.  priimti iš Rangovo atliktus Darbus ir laiku už juos atsiskaityti;
6.1.2. pareikalauti šalinti trūkumus, nemokėti už nekokybiškai atliktą Darbą arba sustabdyti Darbus; 
6.1.3. priimti iš Rangovo užbaigtus Darbus ir už juos atsiskaityti Sutarties 4 skyriuje nustatyta tvarka;
6.1.4. pareikalauti šalinti trūkumus, nemokėti už nekokybiškai atliktus Darbus arba sustabdyti Darbus, jeigu Rangovas nesilaiko nustatytų statybos normų ir taisyklių;
6.1.5. nedelsiant spręsti tarp Rangovo ir objekto naudotojų, kuriame atliekami Darbai, kylančias problemas, klausimus;
6.1.6. bendradarbiauti su Rangovu vykdant Sutartį.
6.2.  Rangovas įsipareigoja:
6.2.1. Rangovas ne vėliau kaip per 7 (septynias) darbo dienas nuo Sutarties pasirašymo dienos privalo Užsakovui pateikti atliekamų darbų schemas (el. instaliacijos, vamzdyno (šaltnešio ir kondensato) nuvedimo bei orientacines Sutarties objekto lokalines sąmatas, parengtas pagal Statybos techninio reglamento STR 1.04.04.2017 „Statinio projektavimas, projekto ekspertizė“ reikalavimus ir pagal formą, nustatytą šio reglamento 6 priedo 4 lentelėje „Lokalinė sąmata“. Šio įsipareigojimo nesilaikymas, laikomas Sutarties esminiu pažeidimu. Orientacinės Sutarties objekto lokalinės sąmatos bus naudojamos konkretaus darbo pagal pirkimo sutartį įkainiui apskaičiuoti bei per mėnesį atliekamų darbų kiekių ir kainų tikslesniam apskaičiavimui.
6.2.2. laiku pradėti, atlikti, užbaigti ir perduoti Užsakovui visus Veiklų sąraše (Sutarties 2 priedas), nurodytus darbus ir ištaisyti defektus, nustatytus per garantinį laikotarpį. Jeigu Rangovas darbo defektų nepašalina per nurodytą laikotarpį, ir darbo defektus šalina Užsakovas, tai Rangovas apmoka defektų šalinimo išlaidas;
6.2.3.	darbus atlikti naudodamasis savo ištekliais, medžiagomis, priemonėmis ir pajėgumais. Visos medžiagos, įrenginiai, gaminiai turi būti nauji, nenaudoti, kokybiški ir atitinkantys jiems keliamus Lietuvos Respublikos standartus ir normas (turi būti sertifikuoti Lietuvoje ir (arba) Europos Sąjungoje ir turi turėti atitikties įvertinimo dokumentus);
6.2.4. užtikrinti, kad visų tvirtinimo elementų dydis, stiprumas, skaičius ir kitos savybės turi būti sukonstruoti taip, kad atlaikytų numatytas apkrovas, išlaikant saugumo reikalavimus, ir nesilpnintų pagrindo ar konstrukcijos, kuriai leistina tokia apkrova;
6.2.5. vykdant darbus, vadovautis medžiagų, gaminių ar įrengimų gamintojų instrukcijomis ir reikalavimais darbams su šiomis medžiagomis, gaminiais ar įrengimais;
6.2.6. užtikrinti darbų saugos ir sveikatos darbe, priešgaisrinės saugos, elektros įrenginių įrengimo bendrųjų taisyklių, aplinkos apsaugos ir tinkamų higienos sąlygų reikalavimų laikymąsi;
6.2.7. naudoti Darbų vietą tik pagal paskirtį;
6.2.8. Užsakovui paprašius, suteikti visą būtiną informaciją apie Darbų eigą;
6.2.9. pašalinti pašalines ir nereikalingas statybines medžiagas, gaminius, mechanizmus ir įrangą iš Darbų atlikimo vietos iki darbų pridavimo – priėmimo  dienos;
6.2.10. savo lėšomis ir rizika utilizuoti statybines šiukšles ir medžiagų likučius, nepažeisdamas aplinkosaugos reikalavimų;
6.2.11. užtikrinti, kad Darbų metu nepablogėtų kitų pastato patalpų, želdinių, kiemo eksploatacinės savybės – jos turi likti ne blogesnės būklės, nei buvo iki darbų pradžios. Rangovas privalo atstatyti visa apimtimi darbų metu padarytus pastato vidaus patalpų, želdinių, kiemo pažeidimus  ar apgadinimus;
	6.2.12. Darbus atlikti darbo dienomis ir valandomis, nuo 8.00 val. iki 17.00 val., šeštadienį nuo 8.00 val. iki 12.00 val. (VšĮ Kėdainių ligoninės patalpose) arba kitu su Užsakovu suderintu laiku;
6.2.13. pranešti Užsakovui ne vėliau kaip prieš 5 darbo dienas apie Darbų užbaigimą;
6.2.14. laiku pranešti Užsakovui apie kitas aplinkybes, kenkiančias Darbų kokybei, atlikimo terminui;
6.2.15. įforminti Darbų atlikimo dokumentus;
6.2.16. baigus Darbus, pateikti visą reikalingą dokumentaciją (CE sertifikatus, įrenginių naudojimosi ir priežiūros instrukcijas lietuvių kalba);
6.2.17. garantuoti, kad jo atlikti Darbai atitiks normatyvinių statybos dokumentų ir kitų teisės aktų reikalavimus, jie bus atlikti be klaidų, kurios panaikintų ar sumažintų atliktų Darbų vertę;
6.2.18. Darbus atlikti vadovaujantis Statybos techniniu reglamentu STR 1.06.01:2016 „Statybos darbai. Statinio statybos priežiūra“ ir kitais Lietuvos Respublikos nustatytais galiojančiais norminiais aktais;
6.2.19. Šia sutartimi Rangovas įgaliojamas užtikrinti, kad visi statybvietėje esantys fiziniai asmenys turėtų galiojantį skaidriai dirbančio asmens identifikavimo kodą (toliau - kodas) (kai jiems kodas negali būti suformuotas, – kode užšifruojamus duomenis pagrindžiančius dokumentus) arba identifikavimo priemonę ir jį (ją) pateiktų Lietuvos Respublikos statybos įstatymo 22-1 straipsnio 1 ir 2 dalyse nustatytais atvejais ir tvarka.
           6.2.20. Rangovas vykdant Sutartį privalo užtikrinti, kad Darbai, būtų vykdomi taikant aplinkos apsaugos vadybos sistemą EMAS arba kitą aplinkos apsaugos vadybos sistemą, įdiegtą pagal standartą LST EN ISO 14001 ar kitus aplinkos apsaugos vadybos standartus, pagrįstus atitinkamais Europos arba tarptautiniais standartais, kuriuos yra patvirtinusios sertifikavimo įstaigos, atitinkančios Europos Sąjungos teisės aktus arba atitinkamus Europos ar tarptautinius sertifikavimo standartus, arba taikant kitas lygiavertes aplinkos apsaugos vadybos užtikrinimo priemones. Pažeidimas laikomas Sutarties esminiu pažeidimu
           6.2.21. Užsakovui paprašius, pateikti dokumentus patvirtinančius, kad Rangovas vykdydamas Darbus taiko aplinkos apsaugos vadybos sistemą EMAS arba kitą aplinkos apsaugos vadybos sistemą, įdiegtą pagal standartą LST EN ISO 14001 ar kitus aplinkos apsaugos vadybos standartus, kurie galiotų visu sutarties vykdymo laikotarpiu. Rangovui nepateikus patvirtinančių dokumentų ar jų galiojimas yra pasibaigęs, pažeidimas laikomas Sutarties esminiu pažeidimu.


VII SKYRIUS
 ŠALIŲ TEISĖS
	
7.1. Užsakovas turi teisę vienašališkai, nesikreipdamas į teismą, nutraukti Sutartį  ir apie tai raštu prieš 10 kalendorinių dienų pranešti Rangovui:
7.1.1. jeigu Rangovas laiku nepradeda Darbų arba dirba nekokybiškai arba naudoja nekokybiškas ir nesertifikuotas medžiagas;
7.1.2. jeigu Rangovas nepajėgia vykdyti Sutarties įsipareigojimų ir nepateikia svarių įrodymų dėl Darbų vykdymo ateityje;
7.1.3. jeigu dėl nenugalimos jėgos Darbai atidedami neribotam laikui;
7.1.4. jeigu Rangovas nesilaiko Darbų atlikimo termino, išskyrus atvejus, kai Darbų vykdyti neleidžia oro ir kitos nuo Rangovo nepriklausančios sąlygos;
7.1.5. kai Rangovui yra iškelta bankroto ar restruktūrizavimo byla ir surinktų duomenų visuma sudaro prielaidą, kad Rangovas nebus pajėgus įvykdyti Sutartį laiku ar Darbai gali būti atlikti nekokybiškai, ar gali būti sunkiau išieškoti nuostolius, atsiradusius dėl Sutarties pažeidimo.
7.2. Užsakovas turi teisę bet kuriuo metu tikrinti Darbų atlikimo eigą ir kokybę.
7.3. Užsakovas turi teisę, be Rangovo sutikimo išskaičiuoti, iš pateiktų galutiniam apmokėjimui dokumentų susidariusius delspinigius ir baudas.
7.4. Užsakovas, esant svarbioms priežastims, bet kuriuo metu gali nutraukti Sutartį, prieš 10 kalendorinių dienų apie Sutarties nutraukimą įspėjęs Rangovą. Užsakovas privalo apmokėti per 10 kalendorinių dienų Rangovui už iki Sutarties nutraukimo atliktus Darbus. 
7.5. Rangovas turi teisę vienašališkai, nesikreipdamas į teismą, nutraukti Sutartį ir apie tai raštu prieš 10 kalendorinių dienų pranešti Užsakovui.
7.5.1. jeigu Užsakovas nepajėgia vykdyti Sutarties įsipareigojimų ir nepateikia realių garantijų apie galimybę juos vykdyti;
7.5.2. jeigu dėl nenugalimos jėgos Darbai atidedami neribotam laikui.
7.6. Užsakovui nutraukus Sutartį, Rangovas gali reikalauti, kad Užsakovas įvertintų ir priimtų kokybiškai atliktus Darbus ir už juos atsiskaitytų.
7.7. Užsakovas turi teisę, nesikreipdamas į teismą, vienašališkai nutraukti Sutartį, įspėjęs apie tai Rangovą prieš 14 kalendorinių dienų:
7.7.1. savo iniciatyva, nesant Užsakovo pritarimo, sustabdo Darbus daugiau kaip 14 kalendorinių dienų;
 7.7.2. nesilaiko Sutarties 3.1. punkte nustatytų terminų ir tai Užsakovui suteikia pagrindą manyti, jog Darbai nebus užbaigti laiku; 
 7.7.3. nevykdo pagrįstų Užsakovo atstovų nurodymų dėl Rangovo atliekamų Darbų kokybės ir toliau vykdo Darbus, neatitinkančius statybą reglamentuojančių teisės aktų;
 7.7.4. nevykdo kitų pagrįstų raštiškų Užsakovo atstovų dėl šioje Sutartyje numatytų įsipareigojimų vykdymo;
 7.7.5. kitais šioje Sutartyje numatytais atvejais.
 
VIII SKYRIUS
ŠALIŲ ATSAKOMYBĖ
	
8.1.Užsakovas:
8.1.1. nutraukęs Sutartį, apmoka Rangovui už jo faktiškai tinkamai iki Sutarties nutraukimo atliktus Darbus;
8.1.2. Sutarties 4 skyriuje nustatytu terminu neatsiskaitęs už atliktus Darbus, moka Rangovui 0,03 proc. nesumokėtos sumos be PVM delspinigių už kiekvieną uždelstą dieną;
8.1.3. sumokėjęs delspinigius, neatleidžiamas nuo įsipareigojimų įvykdymo;
8.1.4. jei Sutartis nutraukiama Rangovo iniciatyva dėl Užsakovo kaltės, Rangovas turi teisę reikalauti, kad Užsakovas sumokėtų Rangovui 10 proc. neatliktų Darbų kainos be PVM baudą ir atlygintų nuostolius, kiek jų nepadengia šioje Sutartyje nustatyta bauda ir delspinigiai.
8.2. Rangovas:
8.2.1. Užsakovo nurodytu laikotarpiu nepašalinęs defektų per garantinį laikotarpį, moka Užsakovui 10 proc. Sutartyje nurodytos bendros Sutarties kainos be PVM baudą ir atlygina Užsakovo išlaidas, susijusias su defektų šalinimu, ir dėl to Užsakovo patirtus nuostolius;
8.2.2. nepagrįstai uždelsęs atlikti Darbus pagal Sutarties 3.1 punktą, moka Užsakovui 0,03 proc. uždelstų Darbų kainos be PVM delspinigių už kiekvieną uždelstą dieną ir atlygina dėl to Užsakovo patirtus nuostolius; 
8.2.3. sumokėjęs delspinigius, neatleidžiamas nuo įsipareigojimų įvykdymo;
8.2.4. nutraukęs Sutartį dėl nepateisinamos priežasties ar Užsakovui nutraukus Sutartį dėl Rangovo kaltės, Užsakovas turi teisę reikalauti, kad Rangovas sumokėtų Užsakovui baudą, 10 proc. neatliktų Darbų kainos be PVM baudą ir atlygintų nuostolius, kiek jų nepadengia šioje Sutartyje nustatyta bauda ir delspinigiai.
8.2.5. Rangovas per Sutarties 6.2.1. nurodytą terminą nepateikęs atliekamų darbų schemų ir  orientacinių lokalinių sąmatų, moka 200 Eur baudą, o nepateikus orientacinių Sutarties objekto lokalinės sąmatų per papildomą Užsakovo nurodytą terminą Užsakovas įgyja teisę nutraukti Sutartį dėl Rangovo kaltės.

 IX SKYRIUS
SUTARTIES PAKEITIMAS

9.1. Sutarties sąlygos Sutarties galiojimo laikotarpiu negali būti keičiamos, išskyrus tokias Sutarties sąlygas, kurias pakeitus nebūtų pažeisti Viešųjų pirkimų įstatymo 17 straipsnyje nustatyti principai bei tikslai. Sutarties sąlygų keitimu nebus laikomas Sutarties sąlygų koregavimas joje numatytomis aplinkybėmis, jeigu šios aplinkybės nustatytos aiškiai bei nedviprasmiškai ir buvo pateiktos pirkimo dokumentuose. Tais atvejais, kai Sutarties sąlygų keitimo būtinybės nebuvo įmanoma numatyti rengiant pirkimo dokumentus ir Sutarties sudarymo metu, Šalys gali keisti tik neesmines Sutarties sąlygas.
9.2 Atliekant Sutartyje nurodytus Darbus, atsiradus nenumatytoms, nuo Sutarties Šalių nepriklausančioms, aplinkybėms, gali būti atsisakoma atskirų darbų (ar jų dalies) ar mažinama Darbų apimtis arba numatytus atskirus darbus (ar jų dalį) galima keisti kitais darbais, reikalingais Darbams tinkamai užtikrinti. 
9.3. Šie keitimai laikytini numatytais Sutartyje ir vykdomi atsižvelgiant į poreikį užtikrinti Darbų objekto funkcinę paskirtį vadovaujantis tokia tvarka:
9.3.1. Atskirų darbų (ar jų dalies) atsisakymas ar darbų apimties mažinimas galimas, Rangovo pateiktą nevykdytinų darbų lokalinę sąmatą įforminant Šalių susitarimu. Atskirų darbų (ar jų dalies) atsisakymo ar darbų apimties mažinimo atveju Sutarties kaina bus perskaičiuojama (mažinama) pagal Rangovo pateiktą nevykdytinų darbų lokalinę sąmatą. 
9.3.2. Atskirų darbų (ar jų dalies) pakeitimas kitais darbais, Rangovui pateikus nevykdytinų darbų lokalinę sąmatą bei siūlymą dėl keistinų darbų, ir, Užsakovui sutikrinus Rangovo siūlymo atitikimą rinkos kainoms bei įvykdžius derybas (jei reikalinga), įforminamas Šalių papildomu susitarimu. Atskirų darbų (ar jų dalies) pakeitimo kitais darbais atveju Sutarties kaina bus perskaičiuojama pagal Rangovo pateiktą nevykdytinų darbų lokalinę sąmatą bei įvykdytų derybų (jei jos vykdomos) rezultatus. Esant tokiam kainų perskaičiavimo atvejui, Sutarties kaina negali būti didinama.
9.4. Užsakovas, esant būtinybei, gali pagal pirminę Sutartį įsigyti papildomų Darbų vadovaudamasis Kainodaros taisyklių nustatymo metodika. Papildomi Darbai – tokie Darbai, kurie nebuvo numatyti pirkimo dokumentuose ir Sutartyje, ir (ar) pirkimo dokumentuose ir Sutartyje nurodytų darbų apimtys, viršijančios Sutarties 2.1 punkte nurodytą bendrą Sutarties kainą daugiau 15 proc. 
9.5. Papildomų Darbų būtinumas turi būti pagrįstas dokumentais ir raštu suderintas su Užsakovu. Motyvuotą siūlymą dėl papildomų Darbų būtinybės ir jį pagrindžiančius dokumentus Užsakovui  raštu pateikia Rangovas. Užsakovas, išnagrinėjęs pateiktus papildomų Darbų būtinybę pagrindžiančius dokumentus, papildomų Darbų kainą nustato ir įformina papildomus Darbus Kainodaros taisyklių nustatymo metodikoje nustatyta tvarka.
9.6. Susitarimas dėl papildomų darbų laikoma sudėtine Sutarties dalimi.

X SKYRIUS
                                           GINČŲ SPRENDIMAS

10.1. Kiekvienas ginčas, nesutarimas ar reikalavimas, kylantis iš Sutarties ar susijęs su Sutartimi, jos pažeidimu, nutraukimu ar galiojimu, sprendžiamas Šalių derybomis, vadovaujantis Lietuvos Respublikos civiliniu kodeksu, Lietuvos Respublikos viešųjų pirkimų įstatymu, kitais teisės aktais.
10.2. Jeigu Šalių ginčai, nesutarimai ar reikalavimai negali būti išspręsti derybose arba tarpusavio konsultacijose per 30 (trisdešimt) kalendorinių dienų, tai Šalys susitaria juos spręsti teisme Lietuvos Respublikos civilinio proceso kodekso nustatyta tvarka.
10.3. Jeigu tarp Rangovo ir Užsakovo kyla ginčas dėl darbų trūkumų, kiekviena Šalis turi teisę reikalauti ekspertizės. Ekspertizės išlaidos padengiamos Lietuvos Respublikos civilinio kodekso 6.662 straipsnyje numatyta tvarka.

XI SKYRIUS
SUTARTIES NUTRAUKIMAS

11.1. Šalis, negalinti vykdyti Sutarties įsipareigojimų, privalo nedelsiant, ne vėliau kaip per 3 (tris) darbo dienas, raštu pranešti apie tai kitai Šaliai.
11.2. Užsakovas turi teisę vienašališkai nutraukti Sutartį, jei Rangovas nevykdo Sutarties 6.2. punkto 6.2.1., 6.2.20, 6.2.21. papunkčiuose nustatytų įsipareigojimų arba, kai Rangovui yra iškelta bankroto ar restruktūrizavimo byla ir surinktų duomenų visuma sudaro prielaidą, kad Rangovas nebus pajėgus įvykdyti Sutartį laiku ar Darbai gali būti atlikti nekokybiškai, ar gali būti sunkiau išieškoti nuostolius, atsiradusius dėl sutarties pažeidimo.
11.3. Užsakovas turi teisę nesikreipdamas į teismą vienašališkai nutraukti Sutartį (įspėjęs apie tai Rangovą prieš 14 kalendorinių dienų) jeigu:
11.3.1. Rangovas nesilaiko Sutarties 3.1 punkte nustatytų terminų, išskyrus atvejus, kai Darbų vykdyti neleidžia oro ir kitos nuo Rangovo nepriklausančios sąlygos ir tai Užsakovui suteikia pagrindą manyti, jog Darbai nebus užbaigti laiku; 
11.3.2. Rangovas nevykdo pagrįstų Užsakovo atstovų nurodymų dėl Rangovo atliekamų Darbų kokybės ir toliau vykdo Darbus, neatitinkančius statybą reglamentuojančių teisės aktų arba naudoja nekokybiškas ir nesertifikuotas medžiagas;
11.3.3. Rangovas savo iniciatyva, nesant Užsakovo pritarimo, sustabdo Darbus daugiau kaip 20 kalendorinių dienų;
11.3.4. Rangovas nepajėgia vykdyti Sutarties įsipareigojimų ir nepateikia svarių įrodymų dėl Darbų vykdymo ateityje;
11.3.5.  dėl nenugalimos jėgos Darbai atidedami neribotam laikui;
11.3.6. Sutartis buvo pakeista pažeidžiant Viešųjų pirkimų įstatymo 89 straipsnį;
11.3.7. paaiškėjo, kad Rangovas, turėjo būti pašalintas iš pirkimo procedūros pagal Viešųjų pirkimų įstatymo 46 straipsnio 1 dalį;
11.3.8. paaiškėjo, kad su Rangovu neturėjo būti sudaryta Sutartis dėl to, kad Europos Sąjungos Teisingumo Teismas procese pagal Sutarties dėl Europos Sąjungos veikimo 258 straipsnį pripažino, kad nebuvo įvykdyti įsipareigojimai pagal Europos Sąjungos steigiamąsias sutartis ir Direktyvą 2014/24/ES;
11.3.9. paaiškėjo Viešųjų pirkimų įstatymo 37 straipsnio 9 dalyje, 45 straipsnio 21 dalyje ir (ar) 47 straipsnio 9 dalyje nurodytos aplinkybės.
11.3.10. Rangovas nevykdo kitų pagrįstų raštiškų Užsakovo atstovų reikalavimų dėl šioje Sutartyje numatytų įsipareigojimų vykdymo;
11.3.11. jeigu Rangovas laiku nepradeda Darbų.
11.4. Nutraukus Sutartį ar jai pasibaigus, lieka galioti Sutarties nuostatos, susijusios su atsakomybe bei atsiskaitymais tarp Šalių pagal Sutartį, taip pat visos kitos Sutarties nuostatos, kurios, kaip aiškiai nurodyta, išlieka galioti po Sutarties nutraukimo arba turi išlikti galioti, kad būtų visiškai įvykdyta Sutartis.
11.5. Šalių susitarimas dėl Sutarties vykdymo sustabdymo arba Sutarties nutraukimo įforminamas raštu dvišaliu susitarimu.
11.6. Perkančioji organizacija gali vienašališkai nutraukti Sutartį, ar sutartį, kuria keičiama ši Sutartis, Lietuvos Respublikos Viešųjų pirkimų įstatymo 90 straipsnyje nurodytais atvejais ir tvarka.

XII SKYRIUS
NENUGALIMA JĖGA
	
12.1. Šalis gali būti visiškai ar iš dalies atleidžiama nuo atsakomybės už Sutarties nevykdymą dėl nenugalimos jėgos (force majeure) aplinkybių, atsiradusių po Sutarties įsigaliojimo dienos, bei nustatytų ir jas patyrusios Šalies įrodytų pagal Lietuvos Respublikos civilinį kodeksą, jeigu Šalis nedelsiant pranešė kitai Šaliai apie kliūtį bei jos poveikį įsipareigojimų vykdymui.
12.2. Nenugalima jėga (force majeure) nelaikoma tai, kad rinkoje nėra reikalingų prievolei vykdyti prekių, Šalis neturi reikiamų finansinių išteklių arba Šalies kontrahentai pažeidžia savo prievoles. Nenugalima jėga (force majeure) taip pat nelaikomos Šalies veiklai turėjusios įtakos aplinkybės, į kurių galimybę Šalys, sudarydamos Sutartį, atsižvelgė, t. y. Lietuvoje pasitaikančios aplinkybės, valstybės ar savivaldos institucijų sprendimai, sukėlę bet kurios iš Šalių reorganizavimą, privatizavimą, likvidavimą, veiklos pobūdžio pakeitimą, stabdymą (trukdymą), kitos aplinkybės, kurios turėtų būti laikomos ypatingomis, bet Lietuvoje Sutarties sudarymo metu yra tikėtinos.
12.3. Sutartis baigiasi kitos Šalies reikalavimu, kai ją įvykdyti kitai Šaliai neįmanoma dėl nenugalimos jėgos (force majeure).
	
XIII SKYRIUS
KITOS SUTARTIES SĄLYGOS

13.1. Sudarius Sutartį, tačiau ne vėliau negu Sutartis pradedama vykdyti, Rangovas įsipareigoja Užsakovui pranešti tuo metu žinomų ūkio subjektų ir/ar subrangovų pavadinimus, kontaktinius duomenis ir jų atstovus. Užsakovas taip pat reikalauja, kad Rangovas informuotų apie minėtos informacijos pasikeitimus visu Sutarties vykdymo metu, taip pat apie naujus ūkio subjektus ir/ar subrangovus, kuriuos jis ketina pasitelkti vėliau. Sutarties vykdymo laikotarpiu Užsakovas numato galimybę keisti ūkio subjektus ir/ar subrangovus lygiavertės kvalifikacijos ūkio subjektais ir/ar subrangovais rašytiniu Šalių susitarimu. 
13.2. Jeigu bus pasitelkiami ūkio subjektai/ ir/ar subrangovai, nurodyti ūkio subjektus ir/ar subrangovus ____________________________________________________________________         
(įrašyti ūkio subjekto ir/ar subrangovo pavadinimą, kontaktinius duomenis ir jo atstovą).
13.3. Vykdydamos šią Sutartį Šalys vadovaujasi Lietuvos Respublikos įstatymais, kitais normatyviniais aktais ir šios Sutarties sąlygomis.
13.4. Šalys, Sutarties vykdymo laikotarpiu privalo bendradarbiauti. Jeigu kyla kliūčių, trukdančių tinkamai vykdyti Sutartį, kiekviena Šalis privalo imtis visų, nuo jos priklausančių, priemonių toms kliūtims pašalinti.
13.5. Rangovas, pasirašydamas šią Sutartį, patvirtina, kad yra tinkamai susipažinęs su Užsakovo pirkimo dokumentais, įskaitant Techninę specifikaciją (Sutarties 1 priedas), sutinka su Užsakovo pirkimo dokumentuose, įskaitant Techninėje specifikacijoje (Sutarties 1 priedas) nustatytomis sąlygomis, ir reikalavimais bei įsipareigoja juos tinkamai vykdyti šioje Sutartyje nustatyta tvarka.
13.6. Už Sutarties vykdymą atsakingas asmuo ______________________________________
                                                                  (įrašyti vardą, pavardę, pareigas, tel. nr., el. pašto adresą).
13.7. Rangovo asmuo atsakingas už Sutarties vykdymą _______________________________ 
                                                                 (įrašyti vardą, pavardę, pareigas, tel. nr., el. pašto adresą).
13.8. Šalys įsipareigoja užtikrinti, kad asmens duomenys būtų tvarkomi laikantis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) ir Lietuvos Respublikos asmens duomenų teisinės apsaugos įstatymo reikalavimų.
13.9. Sutartis sudaryta 2 (dviem) vienodą teisinę galią turinčiais egzemplioriais, po vieną kiekvienai Sutarties Šaliai.
13.10. Sutarties priedai:
13.10.1. Sutarties 1 priedas - Techninė specifikacija (priedas-brėžiniai), 3 lapai;
13.10.2. Sutarties 2 priedas – Veiklų sąrašas, 1 lapas.
13.10.2. Sutarties 3 priedas - Atliktų darbų akto forma, 1 lapas.

XIV SKYRIUS
  SUTARTIES ŠALIŲ REKVIZITAI IR PARAŠAI

Užsakovas:	                           	                   Rangovas:
VšĮ Kėdainių ligoninė
Budrio g. 5, LT-57164 Kėdainiai 		
Įm. kodas: 191045561
Tel. (0 347) 67101
El. p. administracija@kedligonine.lt

Direktorius 				
Asta Šakickienė
	
___________________			___________________		
    (parašas) A.V.			       (parašas) A.V.























         Sutarties 3 priedas

ATLIKTŲ DARBŲ AKTO FORMA
20  ____________  
Rangovas: 
Užsakovas: 
Sutarties Nr.: 
Sutarties pavadinimas: 
Šiuo aktu patvirtinama, kad ataskaitiniu laikotarpiu Rangovas atliko Užsakovui šiuos darbus:
	
	
	
	
	
	
	
	
	

	Eil. Nr. pagal Įkainotą veiklos sąrašą
	Darbų veiklos grupių pavadinimas
	Sutartinė darbo grupės kaina, be PVM
	Atlikta darbų  nuo statybos pradžios įskaitant ataskaitinį laikotarpį
	Atlikta darbų  nuo statybos pradžios iki ataskaitinio laikotarpio 
	Atlikta darbų  per ataskaitinį laikotarpį

	Suma be PVM:
	 
	 
	 
	 
	 
	 
	 

	PVM{tarifas} suma
	 
	 
	 
	 
	 
	 
	 

	Suma su PVM:
	 
	 
	 
	 
	 
	 
	 

	Suma mokėjimui: 
	 
	 



Šis aktas neatleidžia Rangovo bei Užsakovo nuo kitų sutartinių įsipareigojimų pagal aukščiau nurodytą sutartį vykdymo.
Darbus atliko:
Darbus priėmė:

